Държавен вестник, бр. 40, 2010 г., стр. 69

БРОЙ  40	
Д Ъ Р Ж А В Е Н  В Е С Т Н И К 	
СТР.  69  
1. Трасе за ел. кабел от ЖР № 25 до ПИ 013115 
по КВС на землище с. Дражево.
2. Трасе за ел. кабел СН от ЖР № 97 до ПИ 
016034 по КВС на землище с. Веселиново.
3. Трасе за оптична кабелна линия „093-08/
ТШ1 – 09“ на землище с. Търнава.
Председател: Г. Георгиев
4381
ОБЩИНА С. КИРКОВО, ОБЛАСТ 
КЪРДЖАЛИ
РЕШЕНИЕ № 390 
от 29 април 2010 г.
На основание чл. 21, ал. 1, т. 8 ЗМСМА и чл. 3, 
ал. 3, т. 2 ЗПСК, Наредбата за търговете и конкур-
сите във връзка с Решение № 240 от 17.ІV.2009 г.  и 
Решение № 282 от протокол № 29 от 17.VІІ.2009 г. 
Общинският съвет – с. Кирково, реши:
1. Приема правния анализ и приватизационната 
оценка за продажба на 1142 акции, представля-
ващи 100 % от капитала на „Банлар“ – ЕАД, с. 
Подкова, община Кирково, в размер 255 287 лв.
2. Приема и утвърждава конкурсната до-
кументация, информационния меморандум и 
проектодоговора за продажба на акциите по т. 1.
3. Дава съгласие за продажба на 1142 акции, 
представляващи 100 % от капитала на „Бан-
лар“ – ЕАД, с. Подкова, община Кирково, чрез 
публично оповестен конкурс на един етап при 
следните условия:
3.1.  Задължителни условия:
3.1.1. Офертна цена, която не може да бъде 
по-ниска от минималната конкурсна цена, в 
размер 255 287 лв.
3.1.2. Начин и срок на плащане – еднократно, 
в левове към деня на сключване на договора за 
продажба.
3.1.3. Бизнеспрограма за развитие на друже-
ството, включваща намерения за развитие на 
дружеството за период 3 години, размер на ин-
вестираните средства по години, по вид и срок 
и погасителен план за изплащане размера на 
задълженията на дружеството.
3.1.4. Поемане на задължение за запазване 
предмета на дейност на дружеството за срок 3 
години.
3.1.5. Поемане на задължение за запазване 
на средносписъчния състав на персонала на 
дружеството от 17 души към 30.ІХ.2009 г. за 
срок 3 години.
3.1.6. Поемане на задължение за редовно по-
гасяване и обслужване на всички задължения на 
дружеството, възлизащи в размер 179 000 лв. по 
баланс към 30.ІХ.2009 г., включително и размера 
на задълженията към датата на подписване на 
договора за приватизация. 
3.1.7. Поемане на задължение за обезпечаване 
размера на неустойката при неизпълнение на до-
говорените инвестиции чрез сключване в полза 
на продавача на договорна ипотека върху имот/и 
на приватизираното дружество.
3.1.8. Поемане на задължение да не се из-
вършват разпоредителни сделки с имоти на 
приватизираното дружество в срок 3 години от 
сключване на договора.
3.1.9. Поемане на задължение да не се прех-
върлят закупените акции на дружеството за срок 
от 3 години от сключване на договора.
3.2. Общи условия:
3.2.1. Собствеността върху акциите се прех-
върля на купувача към датата на подписване на 
договора за приватизация чрез джиросване и 
предаване на временно удостоверение за акциите. 
3.2.2. В дружеството да не се допуска осъ-
ществяване на дейности, водещи до влошаване 
на екологичното състояние в обектите на друже-
ството и около района на дружеството.
4. Конкурсната документация и информаци-
онният меморандум се закупуват от стая № 8 на 
община Кирково в срок до 15 календарни дни от 
датата на обнародване на решението в „Държавен 
вестник“. Цената на конкурсната документация 
и меморандума е 500 лв., която сума се заплаща 
от кандидатите в касата на община Кирково. 
Плащането се извършва преди получаване на 
конкурсната документация и меморандума, като 
представителят на съответния кандидат трябва да 
представи документ за самоличност и документ 
за актуално съдебно състояние на юридическото 
лице, което представлява, а в случаите на упъл-
номощаване, изрично пълномощно.
5. Депозитът за участие в конкурса е 76 586 лв., 
който трябва да се внесе по сметка на община 
Кирково, посочена в конкурсните документи, до 
20 календарни дни от датата на обнародване на 
решението в „Държавен вестник“.
6. Лицата, закупили конкурсна документа-
ция, могат да отправят искане за разяснения 
по процедурата за провеждане на конкурса до 
25 календарни дни от датата на обнародване на 
решението в „Държавен вестник“.
7. Офертите за участие в конкурса се подават 
до 16 ч. в срок  до 30 календарни дни от дата-
та на обнародване на решението в „Държавен 
вестник“ съгласно изискванията в конкурсната 
документация.
8. Конкурсът ще се проведе на 31-вия кален-
дарен ден от датата на обнародване на решени-
ето в „Държавен вестник“. В случай че денят е 
почивен, конкурсът се провежда на следващия 
работен ден.
9. Посещения и оглед на дружеството  могат 
да се извършват  всеки работен ден до деня на 
подаване на предложението след представяне на 
документ за закупена конкурсна документация 
и информационен меморандум и представяне на 
удостоверение за право на извършване на оглед, 
издадено от  общинска администрация – Кирково.
10. Не се допускат до участие в конкурса: кон-
сорциуми, учредени под формата на граждански 
дружества; лица, които са в ликвидация; лица, 
които са обявени в несъстоятелност или са в 
производство за обявяване в несъстоятелност; 
лица, осъдени за банкрут.
11. Задължава кмета на общината да извърши 
всички действия по организирането и провеждане-
то на конкурса и да сключи договора за продажба 
по т. 3 от решението. В договора да бъдат вклю-
чени определените с решението задължителни и 
общи условия за продажба на акциите.
Председател: Ш. Сюлейманов
4305